stanford-oval/wikipedia huggingface dataset:
แคว้นเตรนตีโน-อัลโตอาดีเจ

46°04′N 11°07′E﻿ / ﻿46.067°N 11.117°E﻿ / 46.067; 11.117
| แคว้นปกครองตนเองเตรนตีโน-อัลโตอาดีเจ/ซืททีโรล Regione Autonoma Trentino-Alto Adige/Südtirol (อิตาลี)  Autonome Region Trentino-Südtirol (เยอรมัน) |
| --- | --- |
แคว้นปกครองตนเอง
   ธง ตราอาร์ม
แผนที่ประเทศอิตาลีแสดงที่ตั้งของแคว้นปกครองตนเองเตรนตีโน-อัลโตอาดีเจ/ซืททีโรล
ประเทศ: อิตาลี
เมืองหลัก: เตรนโต
การปกครอง
 • ประธานแคว้น: อาร์โน ค็อมพัทเชอร์
พื้นที่
 • ทั้งหมด: 13,606.87 ตร.กม. (5,253.64 ตร.ไมล์)
ประชากร (30 เมษายน 2558)
 • ทั้งหมด: 1,056,223 คน
 • ความหนาแน่น: 78 คน/ตร.กม. (200 คน/ตร.ไมล์)
 • ภาษาทางการ: ภาษาอิตาลี, ภาษาเยอรมัน (ระดับแคว้น); ภาษาลาดีน, ภาษามอเคโน และภาษาซิมเบรียน (ในบางเทศบาล)
ความเป็นพลเมือง
 • อิตาลี: ร้อยละ 93
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
จีดีพี (ตัวเงิน): 37.2 พันล้านยูโร (2551)
จีดีพี (อำนาจซื้อ): 30,800 ยูโร (2551)
เว็บไซต์: www.regione.taa.it
เตรนตีโน-อัลโตอาดีเจ (อิตาลี: Trentino-Alto Adige) หรือ เตรนตีโน-ซืททีโรล (เยอรมัน: Trentino-Südtirol) เป็นแคว้นหนึ่งในยี่สิบแคว้นและหนึ่งในห้าแคว้นปกครองตนเองของประเทศอิตาลี ตั้งอยู่ทางตอนเหนือของประเทศ ประกอบด้วย 2 จังหวัด ได้แก่ เตรนโตและบอลซาโน พื้นที่นี้เคยเป็นส่วนหนึ่งของจักรวรรดิออสเตรีย-ฮังการี (รวมถึงก่อนหน้านี้ ซึ่งคือจักรวรรดิออสเตรีย) เมื่อปี ค.ศ. 1815 และถูกรวมกับอิตาลีในปี ค.ศ. 1919
ภูมิศาสตร์

แคว้นปกครองตนเองเตรนตีโน-อัลโตอาดีเจมีอาณาเขตติดต่อกับรัฐทีโรลของประเทศออสเตรียทางทิศเหนือ ติดต่อกับรัฐเกราบึนเดินของประเทศสวิตเซอร์แลนด์ทางทิศตะวันตกเฉียงเหนือ ติดต่อกับแคว้นลอมบาร์เดียทางทิศตะวันตก และติดต่อกับแคว้นเวเนโตทางทิศใต้ ครอบคลุมพื้นที่ 13,607 ตารางกิโลเมตร ลักษณะพื้นที่ส่วนใหญ่เป็นภูเขา และครอบคลุมพื้นที่โดโลไมส์และเทือกเขาแอลป์ทางใต้
จังหวัดปกครองตนเองบอลซาโนครอบคลุมพื้นที่ 7,400 ตารางกิโลเมตร พื้นที่แทบทั้งหมดเป็นภูเขาและป่าไม้ที่กว้างขวาง ติดกับแคว้นลอมบาร์เดียทางทิศตะวันตก จังหวัดปกครองตนเองเตรนโตทางทิศใต้ และแคว้นเวเนโตทางทิศตะวันออก มีลักษณะภูมิอากาศเป็นแบบภาคพื้นทวีป ในจังหวัดนี้มีแนวเขาหลายแห่งที่มีความสูงเกิน 3,000 เมตรจากระดับน้ำทะเล และมีแม่น้ำสายหลักไหลผ่าน คือแม่น้ำอาดีเจ ไหลจากทิศเหนือสู่ใต้ แคว้นมีอุณหภูมิเฉลี่ยประมาณ 12.2 องศาเซลเซียส และมีปริมาณน้ำฝนเฉลี่ย 717.7 มิลลิเมตรต่อปี และมีทางหลวงผ่านเทือกเขาแอลป์ คือ ทางผ่านเบร็นเนอร์ ซึ่งเชื่อมต่อกับประเทศออสเตรีย
จังหวัดปกครองตนเองเตรนโตครอบคลุมพื้นที่กว่า 6,207 ตารางกิโลเมตร พื้นที่ส่วนใหญ่เป็นภูเขา (พื้นที่ร้อยละ 20 สูงกว่า 2,000 เมตร และร้อยละ 70 สูงกว่า 1,000 เมตร) และปกคลุมโดยป่าไม้ร้อยละ 50 ของพื้นที่ มีสภาพอากาศหลากหลายตามภูมิประเทศ ทั้งอากาศแบบเทือกเขาของเทือกเขาแอลป์และอากาศแบบเมดิเตอร์เรเนียน นอกจากนี้ยังเป็นจุดหมายปลายทางยอดนิยมแห่งหนึ่งของนักท่องเที่ยว คือเป็นที่เล่นสกีบนภูเขาสูงในฤดูหนาว และในฤดูร้อนยังสามารถชมทิวทัศน์หุบเขาที่กว้างใหญ่และทะเลสาบมากมาย (ทะเลสาบที่ใหญ่ที่สุดคือ ทะเลสาบการ์ดา)
การแบ่งเขตการปกครอง

แคว้นปกครองตนเองเตรนตีโน-อัลโตอาดีเจประกอบด้วย 2 จังหวัดปกครองตนเอง และมีเทศบาล (โคมูนี) ทั้งหมด 339 เทศบาล แบ่งออกเป็นจังหวัดบอลซาโน 116 เทศบาล และจังหวัดเตรนโต 223 เทศบาล
| จังหวัด | เมืองหลัก | พื้นที่ (ตร> กม.) | ประชากร (คน) | ความหนาแน่น (คน/ตร> กม.) |
| --- | --- | --- | --- | --- |
| จังหวัดปกครองตนเองบอลซาโน | บอลซาโน | 7,400 | 498,857 | 67.41 |
| จังหวัดปกครองตนเองเตรนโต | เตรนโต | 6,207 | 519,800 | 83.74 |
แหล่งข้อมูลอื่น

เว็บไซต์อย่างเป็นทางการของแคว้นปกครองตนเองเตรนตีโน-อัลโตอาดีเจ (อิตาลี)
ภูมิทัศน์เทือกเขาแอลป์ ใกล้กับหมู่บ้านสติล์ฟ
ทะเลสาบโทบลาเกอร์ซี
แนวเขาพาลา ในพื้นที่โดโลไมส์
โกเซนซา

| โกเซนซา |
| --- | --- |
เทศบาล
Città di Cosenza
มุมมองเมืองเก่า
   ตราอาร์ม
แผนที่แสดงที่ตั้งของโกเซนซา 
ประเทศ: อิตาลี
แคว้น: แคว้นคาลาเบรีย
จังหวัด: โกเซนซา (CS)
Frazioni: Borgo Partenope, Donnici, Sant'Ippolito
การปกครอง
 • นายกเทศมนตรี: Mario Occhiuto
พื้นที่
 • ทั้งหมด: 37 ตร.กม. (14 ตร.ไมล์)
ความสูง: 238 เมตร (781 ฟุต)
ประชากร (30 April 2009)
 • ทั้งหมด: 69,603 คน
 • ความหนาแน่น: 1,900 คน/ตร.กม. (4,900 คน/ตร.ไมล์)
เดมะนิม: Cosentian (Cosentino in Italian)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 87100
รหัสเขตโทรศัพท์: 0984
นักบุญองค์อุปถัมภ์: Madonna del Pilerio
วันสมโภชนักบุญ: February 12
เว็บไซต์: เว็บไซต์ทางการ
โกเซนซา (อิตาลี: Cosenza) เป็นเมืองทางใต้ของประเทศอิตาลี ตรงบริเวณที่แม่น้ำบูเซนโตกับแม่น้ำกราติสไหลมาบรรจบกัน เป็นเมืองหลวงของจังหวัดโกเซนซา มีสถาบันโคเซนเทียน (Cosentian Academy) ที่ถือเป็นสถานศึกษาด้านปรัชญาและวรรณคดีแห่งแรกที่ก่อตั้งในอิตาลีและในยุโรป (ค.ศ. 1511) ปัจจุบันเมืองยังคงเป็นศูนย์กลางวัฒนธรรม มีพิพิธภัณฑ์ โรงละคร ห้องสมุดอยู่หลายแห่ง เมืองได้รับความเสียหายจากแผ่นดินไหวบ่อยครั้ง
เจ้าหญิงมารีอา อันนาแห่งซาวอย

มารีอา อันนาแห่งซาวอย (อิตาลี: Maria Anna Ricciarda Carolina Margherita Pia; 19 กันยายน ค.ศ. 1803 – 4 พฤษภาคม ค.ศ. 1883) ทรงเป็นจักรพรรดินีแห่งออสเตรีย และสมเด็จพระราชินีแห่งฮังการี (ดูพระอิสริยยศของจักรพรรดินีแห่งออสเตรีย) โดยอภิเษกสมรสกับจักรพรรดิแฟร์ดีนันท์ที่ 1 แห่งออสเตรีย
พระราชประวัติ

เจ้าหญิงมารีอา อันนา ทรงพระราชสมภพเมื่อวันที่ 19 กันยายน ค.ศ. 1803 ณ พระราชวังโคลอนนา กรุงโรม ราชอาณาจักรซาร์ดิเนีย (ปัจจุบันเป็นส่วนหนึ่งของประเทศอิตาลี) พระองค์เป็นพระราชธิดาในพระเจ้าวิตโตรีโอ เอมานูเอเลที่ 1 แห่งซาร์ดิเนีย และมารีอา เทเรซีอาแห่งออสเตรีย-เอ็สเทอ พระองค์มีพระขนิษฐาฝาแฝด 1 พระองค์คือ มารีอา เทเรซา โดยเจ้าหญิงทั้ง 2 พระองค์ได้ทรงเข้าพิธีรับศีลล้างบาปโดยสมเด็จพระสันตะปาปาปิอุสที่ 7 พระบิดาทูนหัว และพระมารดาทูนหัวของทั้ง 2 พระองค์คือ แฟร์ดีนันท์ คาร์ล อาร์ชดยุกแห่งออสเตรีย-เอ็สเทอ และมารีอา เบียทริซ เดเอสเท ดัชเชสแห่งมาสซา
อภิเษกสมรสและจักรพรรดินี

เมื่อวันที่ 27 กุมภาพันธ์ ค.ศ. 1831 พระองค์ทรงอภิเษกสมรสกับ จักรพรรดิแฟร์ดีนันท์ที่ 1 แห่งออสเตรีย ณ วิหารคาร์ดินัล อาร์ชบิชอปแห่งโอลมืตซ์ กรุงเวียนนา โดยทั้ง 2 พระองค์ทรงไม่มีพระราชโอรส หรือพระราชธิดาเลย
หลังจากอภิเษกสมรสแล้ว พระองค์ก็ทรงได้รับการสถาปนาเป็น จักรพรรดินีแห่งออสเตรีย และ สมเด็จพระราชินีแห่งฮังการีและโบฮีเมีย
จนเมื่อวันที่ 2 ธันวาคม ค.ศ. 1848 จักรพรรดิแฟร์ดีนันท์แล้ว พระราชสวามีทรงสละราชสมบัติให้กับพระภาติยะของพระองค์ อาร์ชดยุกฟรันทซ์ โยเซ็ๆ พระโอรสในอาร์ชดยุกฟรันทซ์ คาร์ล พระอนุชาของพระองค์ โดยหลังจากสละราชสมบัติแล้ว ทั้ง 2 พระองค์ก็ทรงประทับที่พระราชฐานส่วนพระองค์ในปราสาทปราก กรุงปราก ตั้งแต่บัดนั้นเป็นต้นมา จนกระทั่งสวรรคต
สวรรคต

จักรพรรดินีมารีอา อันนา สวรรคตเมื่อวันที่ 4 พฤษภาคม ค.ศ. 1884 สิริพระชนมพรรษาได้ 81 พรรษา พระศพของพระองค์นำมาฝังไว้ที่ อิมพิเรียล คริปต์ กรุงเวียนนา โดยฝังเคียงข้างพระสวามี[ต้องการอ้างอิง]
พระราชอิสริยยศ

19 กันยายน ค.ศ. 1803 – 27 กุมภาพันธ์ ค.ศ. 1831: เจ้าหญิงมารีอา อันนาแห่งซาวอย (Her Royal Highness Princess Maria Anna of Savoy)
27 กุมภาพันธ์ ค.ศ. 1831 – 2 ธันวาคม ค.ศ. 1848: จักรพรรดินีแห่งออสเตรีย และสมเด็จพระราชินีแห่งฮังการีและโบฮีเมีย (Her Imperial and Royal Majesty The Empress of Austria, and the Queen of Hungary and Bohemia)
2 ธันวาคม ค.ศ. 1848 – 4 พฤษภาคม ค.ศ. 1884: จักรพรรดินีมารีอา อันนา (Her Imperial and Royal Majesty Empress Maria Anna of Austria)
ราชตระกูล

| 0 | 1 | 2 | 3 |
| --- | --- | --- | --- |

| มารีอา อันนาแห่งซาวอย | พระราชบิดา: พระเจ้าวิตโตรีโอ เอมานูเอเลที่ 1 แห่งซาร์ดิเนีย | พระอัยกาฝ่ายพระราชบิดา: พระเจ้าวิตโตรีโอ อามาเดโอที่ 3 แห่งซาร์ดิเนีย | พระปัยกาฝ่ายพระราชบิดา: พระเจ้าการ์โล เอมานูเอเลที่ 3 แห่งซาร์ดิเนีย |
| มารีอา อันนาแห่งซาวอย | พระราชบิดา: พระเจ้าวิตโตรีโอ เอมานูเอเลที่ 1 แห่งซาร์ดิเนีย | พระอัยกาฝ่ายพระราชบิดา: พระเจ้าวิตโตรีโอ อามาเดโอที่ 3 แห่งซาร์ดิเนีย | พระปัยยิกาฝ่ายพระราชบิดา: โพลีซีนาแห่งเฮ็สเซิน-โรเทินบวร์ค |
| มารีอา อันนาแห่งซาวอย | พระราชบิดา: พระเจ้าวิตโตรีโอ เอมานูเอเลที่ 1 แห่งซาร์ดิเนีย | พระอัยยิกาฝ่ายพระราชบิดา: มารีอา อันตอนีอา เฟร์นันดาแห่งสเปน | พระปัยกาฝ่ายพระราชบิดา: พระเจ้าเฟลิเปที่ 5 แห่งสเปน |
| มารีอา อันนาแห่งซาวอย | พระราชบิดา: พระเจ้าวิตโตรีโอ เอมานูเอเลที่ 1 แห่งซาร์ดิเนีย | พระอัยยิกาฝ่ายพระราชบิดา: มารีอา อันตอนีอา เฟร์นันดาแห่งสเปน | พระปัยยิกาฝ่ายพระราชบิดา: เอลีซาเบตตา ฟาร์เนเซ |
| มารีอา อันนาแห่งซาวอย | พระราชมารดา: มารีอา เทเรซีอาแห่งออสเตรีย-เอ็สเทอ | พระอัยกาฝ่ายพระราชมารดา: แฟร์ดีนันท์ คาร์ล อาร์ชดยุกแห่งออสเตรีย-เอ็สเทอ | พระปัยกาฝ่ายพระราชมารดา: จักรพรรดิฟรันทซ์ที่ 1 แห่งจักรวรรดิโรมันอันศักดิ์สิทธิ์ |
| มารีอา อันนาแห่งซาวอย | พระราชมารดา: มารีอา เทเรซีอาแห่งออสเตรีย-เอ็สเทอ | พระอัยกาฝ่ายพระราชมารดา: แฟร์ดีนันท์ คาร์ล อาร์ชดยุกแห่งออสเตรีย-เอ็สเทอ | พระปัยยิกาฝ่ายพระราชมารดา: จักรพรรดินีมาเรีย เทเรซา |
| มารีอา อันนาแห่งซาวอย | พระราชมารดา: มารีอา เทเรซีอาแห่งออสเตรีย-เอ็สเทอ | พระอัยยิกาฝ่ายพระราชมารดา: มารีอา เบียทริซ เดเอสเท ดัชเชสแห่งมาสซา | พระปัยกาฝ่ายพระราชมารดา: แอร์โกเลที่ 3 เดเอสเท ดยุกแห่งโมเลนา |
| มารีอา อันนาแห่งซาวอย | พระราชมารดา: มารีอา เทเรซีอาแห่งออสเตรีย-เอ็สเทอ | พระอัยยิกาฝ่ายพระราชมารดา: มารีอา เบียทริซ เดเอสเท ดัชเชสแห่งมาสซา | พระปัยยิกาฝ่ายพระราชมารดา: มารีอา เทเรซา-ไซโบ-มาลัสปีนา |
แหล่งข้อมูลอื่น

Biographisches Lexikon des Kaiserthums Oesterreich
| ก่อนหน้า |  | เจ้าหญิงมารีอา อันนาแห่งซาวอย |  | ถัดไป |
| --- | --- | --- | --- | --- |
| เจ้าหญิงคาโรลีเนอ เอากุสเทอแห่งบาวาเรีย |  | จักรพรรดินีแห่งออสเตรีย  (ค.ศ. 1835 – 1848) |  | ดัชเชสเอลีซาเบ็ทแห่งบาวาเรีย |
| เจ้าหญิงคาโรลีเนอ เอากุสเทอแห่งบาวาเรีย |  | สมเด็จพระราชินีแห่งฮังการีและโบฮีเมีย   (ค.ศ. 1835 – 1848) |  | ดัชเชสเอลีซาเบ็ทแห่งบาวาเรีย |
| ด ค กจักรพรรดินีแห่งออสเตรีย |
| --- | --- |
  เจ้าหญิงมาเรีย เทเรซา แห่งเนเปิลส์และซิซิลีส์ (1804–1807) · อาร์ชดัชเชสมาเรีย ลูโดวิก้าแห่งออสเตรีย-เอสต์ (1808–1816) · เจ้าหญิงแคโรไลน์ ออกัสตา แห่งบาวาเรีย (1816–1835) · เจ้าหญิงมารีอา อันนาแห่งซาวอย (1835–1848) ·  ดัชเชสเอลิซาเบธแห่งบาวาเรีย (1854–1898) · เจ้าหญิงซีตาแห่งบูร์บง-ปาร์มา (1916–1918) 
| ด ค กสมเด็จพระราชินีแห่งฮังการี |
| --- | --- |
  อินฟันเตมาเรีย ลุยซา แห่งสเปน (1790–1792) · เจ้าหญิงมาเรีย เทเรซา แห่งเนเปิลส์และซิซิลีส์ (1792–1807) · อาร์ชดัชเชสมาเรีย ลูโดวิก้าแห่งออสเตรีย-เอสต์ (1808–1816) · เจ้าหญิงแคโรไลน์ ออกัสตา แห่งบาวาเรีย (1816–1830) ·  เจ้าหญิงมารีอา อันนาแห่งซาวอย (1831–1848) · ดัชเชสเอลิซาเบธแห่งบาวาเรีย (1854–1898) · เจ้าหญิงซีตาแห่งบูร์บง-ปาร์มา (1916–1918)
เฟอร์รารี่

| --- | --- |

สำนักงานใหญ่เฟอร์รารี่ ใน เมืองมาราเนลโล
ISIN: NL0011585146 
อุตสาหกรรม: ยานยนต์
ก่อตั้ง: 13 กันยายน 1939; 85 ปีก่อน (1939-09-13) ใน โมเดนา
ผู้ก่อตั้ง: Enzo Ferrari 
สำนักงานใหญ่: มาราเนลโล, ประเทศอิตาลี
บุคลากรหลัก: เอ็นโซ เฟอร์รารี่ (ผู้ก่อตั้ง) จอห์น เอลคานน์ (ประธานบริษัท)   ปีเอโร เฟอร์รารี่ (รองประธาน)
ผลิตภัณฑ์: รถยนต์
ผลผลิต:  10,131 คัน (2019)
รายได้:  €3.767 พันล้าน (2019)
รายได้จากการดำเนินงาน:  €917 ล้าน (2019)
รายได้สุทธิ:  €699 ล้าน (2019)
สินทรัพย์:  €5.446 พันล้าน (2019)
ส่วนของผู้ถือหุ้น:  €1.487 พันล้าน (2019)
เจ้าของ: เอ็กซ์ซอร์ เอสพีเอ (23.5%) ปีเอโร เฟอร์รารี่ (10%)
พนักงาน:  4,164 (2019)
บริษัทแม่: เฟอร์รารี่ เอ็นวี
เว็บไซต์: Ferrari.com
เฟอร์รารี่ (อิตาลี: Ferrari) เป็นบริษัทผลิตรถสปอร์ตจากเมืองมาราเนลโล ประเทศอิตาลี ก่อตั้งในปี ค.ศ. 1939 มีเอ็นโซ เฟอร์รารี่เป็นผู้ก่อตั้ง โดยมีจุดเริ่มต้นจากการเป็นทีมแข่งรถของอัลฟาโรเมโอ โดยใช้ชื่อว่า "สคูเดอเรีย เฟอร์รารี่" (Scuderia Ferrari) ซึ่งในตอนที่ทำงานอยู่กับอัลฟาโรเมโอนั้น เอ็นโซเองก็เป็นทั้งวิศวกรและนักแข่งรถด้วย จนมาในปี ค.ศ. 1947 รถยนต์ในนามของเฟอร์รารี่รุ่นแรกจึงถือกำเนิดขึ้น คือรุ่น 125 เอส เฟอร์รารี่ได้เป็นหนึ่งในบริษัทผู้ผลิตรถสปอร์ตชื่อดังที่ประสบความสำเร็จ และมีการจำหน่ายไปทั่วโลก มีสีที่เป็นเอกลักษณ์ คือสีแดง (Rosso Corsa) ซึ่งเป็นของรถแข่งอิตาลี เฟอร์รารี่ ถือเป็นค่ายรถที่ประสบความสำเร็จในกีฬาฟอร์มูล่าวันมากที่สุด
ในปัจจุบัน เฟอร์รารี่เป็นสัญลักษณ์อย่างหนึ่งของความเร็ว ความหรูหราและความรวย รถเฟอร์รารี่มีฉายาที่คนไทยรู้จักกันดีอีกชื่อหนึ่งว่า "ม้าลำพอง"
โดยประเทศไทยมีลิขสิทธิ์แปลนิตยสารเฟอร์รารี่ จำนวน 1 หัว ชื่อว่า Enzo เพื่อนำเสนอเรื่องราวล่าสุดของยนตรกรรมสัญชาติอิตาลี จัดจำหน่ายรายควอเตอร์โดยบริษัท 2000 Publishing and Media จำกัด
รถเฟอร์รารี่รุ่นปัจจุบัน

| Model | Model | Calendar year introduced | Current model> Introduction | Current model> Update/facelift | Vehicle description |
| --- | --- | --- | --- | --- | --- |
|   | 812 ซูเปอร์ฟาสต์ | 2017 | 2017 | – | Front mid-engine, rear-wheel-drive grand tourer. |
|   | พอร์โตฟีโน่ M | 2017 | 2017 | 2021 | Retractable hardtop convertible grand tourer. |
|   | มอนซ่า เอสพี1 | 2019 | 2019 | – | รุ่นพิเศษของค่ายม้าลำพอง Limited production single-seater sports car, part of the new Icona range. |
|   | มอนซ่า เอสพี2 | 2019 | 2019 | – | รุ่นพิเศษของค่ายม้าลำพอง Limited production two-seater sports car, part of the new Icona range. |
|   | เอฟ8 | 2019 | 2019 | – | Mid-engine sports car that replaced the Ferrari 488. |
|   | เอสเอฟ90 สตราเดล | 2019 | 2019 | – | Mid-engine, plug-in hybrid sports car. |
|   | โรมา | 2020 | 2020 | – | รถสปอร์ตแกรนด์ทัวเรอร์. |
|   | 296 จีทีบี | 2022 | 2022 | – | Mid-engine, plug-in hybrid sports car. |
|   | เดย์โทน่า เอสพี3 | 2022 | 2022 | – | สมาชิกคันที่สาม กลุ่มรถ ไอโคน่า ซีรีส์ รำลึกรถในตำนาน ผลิต 599 คันเท่านั้น |
|   | ปูโรซานเกว | 2022 | 2023 | – | รถ SUV รุ่นแรกจาก Ferrari ที่ใข้โครงสร้างเหมือนกับรุ่นโรมา. |
รุ่นแบ่งตามรูปแบบรถ > รถสปอร์ต (V6)

296 GTB / 296 GTS - ค.ศ. 2022 ประเภทสปอร์ตไฮบริด
รุ่นแบ่งตามรูปแบบรถ > รถสปอร์ต (V8)

เฟอร์รารี่ เอฟ430 - ค.ศ. 2004 - 2009 ประเภท คูเป้/โรสเตอร์
เฟอร์รารี่ 458 อิตาเลีย - ค.ศ. 2009 - 2015 ประเภทสปอร์ต
2009–2015 458 Italia
2011–2015 458 Spider
2014–2015 458 Speciale
2015 458 Speciale A
เฟอร์รารี่ 488 จีทีบี/488 สไปเดอร์ - ค.ศ. 2015 - 2019 ประเภทสปอร์ต
2015–2019 488 GTB
2015– 488 GTS
2016– J50
2018– 488 Pista
เฟอร์รารี่ เอฟ8 ไตรบูโต / เอฟ8 สไปเดอร์ - ค.ศ. 2019 ประเภทสปอร์ต
เฟอร์รารี่ เอสเอฟ90 Stradale - ค.ศ. 2019 ประเภทสปอร์ตไฮบริด
รุ่นแบ่งตามรูปแบบรถ > แกรนด์ทัวเรอร์ (V8)

เฟอร์รารี่ แคลิฟอร์เนีย - ค.ศ. 2008 - 2017 ประเภทสปอร์ต เปิดประทุน
เฟอร์รารี่ พอร์โตฟีโน่ / พอร์โตฟีโน่ M - ค.ศ. 2018 - 2023 ประเภทสปอร์ต เปิดประทุน
เฟอร์รารี่ จีทีซี4ลุซโซ ที - ค.ศ.	2016 – 2020 ประเภทสปอร์ต ชู้ตติ้งเบรก
เฟอร์รารี่ โรมา - ค.ศ. 2020 - ปัจจุบัน ประเภทสปอร์ต
เฟอร์รารี่ โรมา สไปเดอร์ - ค.ศ. 2023 - ปัจจุบัน ประเภทสปอร์ต เปิดประทุน
รุ่นแบ่งตามรูปแบบรถ > แกรนด์ทัวเรอร์ (V12)

เฟอร์รารี่ 599 จีทีบี ฟีโอราโน - ค.ศ. 2006 - 2012 ประเภท คูเป้/โรสเตอร์
เฟอร์รารี่ เอฟ12เบอร์ลิเนตต้า - ค.ศ. 2012 - 2017 ประเภท คูเป้
เฟอร์รารี่ จีทีซี4ลุซโซ - ค.ศ. 2016 – 2020 ประเภทสปอร์ต ชู้ตติ้งเบรก
เฟอร์รารี่ 812 ซูเปอร์ฟาสต์ - ค.ศ. 2017 - ปัจจุบัน ประเภท คูเป้/โรสเตอร์
เฟอร์รารี่ BR20 - ค.ศ. 2021 ประเภท คูเป้
รุ่นแบ่งตามรูปแบบรถ > ซูเปอร์คาร์ (V8-V12)

เฟอร์รารี่ 250 จีทีโอ - ค.ศ. 1962 - 1964 ประเภท สปอร์ต
เฟอร์รารี่ เอฟ40 - ค.ศ. 1987-1992 ประเภท สปอร์ต
เฟอร์รารี่ เอฟ50 - ค.ศ. 1995-1997 ประเภท สปอร์ต
เฟอร์รารี่ เอ็นโซ - ค.ศ. 2002 - 2004 ประเภท เบอร์ลิเนตต้า (คูเป้)
ลาเฟอร์รารี่ - ค.ศ. 2013–2015 ประเภท เบอร์ลิเนตต้า (คูเป้)
เฟอร์รารี่ LaFerrari Aperta - ค.ศ. 2016–2018 ประเภท สปอร์ตเปิดประทุน
เฟอร์รารี่ เอฟเอ็กซ์เอ็กซ์ - ค.ศ. 2005 - 2007 ประเภท รถแข่งแทร็ค คาร์ (Track car)
เฟอร์รารี่ เอฟเอ็กซ์เอ็กซ์-เค - ค.ศ. 2015 - 2017 ประเภท รถแข่งแทร็ค คาร์ (Track car)
เฟอร์รารี่ เอฟเอ็กซ์เอ็กซ์-เค Evo - ค.ศ. 2017 - ปัจจุบัน ประเภท รถแข่งแทร็ค คาร์ (Track car)
เฟอร์รารี่ เดย์โทน่า SP3 - ค.ศ. 2022–ปัจจุบัน ประเภท รถสปอร์ทเปิดประทุนแบบ “ทาร์กา”
รุ่นแบ่งตามรูปแบบรถ > เอสยูวี (V8-V12)

เฟอร์รารี่ Purosangue - ค.ศ. 2024 หรือ 2025 ประเภทเอสยูวี/เอสยูวีไฮบริด
เฟอร์รารี่ 296 GTB PHEV V6 คันแรกของค่าย
เฟอร์รารี่ เอ็นโซ ตั้งชื่อตามผู้ก่อตั้ง
เฟอร์รารี่ พอร์โตฟีโน่
เดย์โทนา เอสพี 3 รุ่นผลิตจำกัดในซีรี่ส์ Icona รุ่นที่ 3
โจวันนี ปีแอร์ลุยจี ดา ปาเลสตรีนา

โจวานนี เปียร์ลุยจี ปาเลสตรินา (อิตาลี: Giovanni Pierluigi da Palestrina; 3 กุมภาพันธ์ ค.ศ. 1525 หรือ 2 กุมภาพันธ์ ค.ศ. 1526 – 2 กุมภาพันธ์ ค.ศ. 1594) คีตกวีชาวอิตาเลียนในช่วงปลายยุคฟื้นฟูศิลปวิทยาการ
ปาเลสตรินาเกิดที่เมืองปาเลสตรินา เป็นเมืองเล็กๆ ซึ่งอยู่ไม่ไกลจากโรม และอยู่ในอาณาจักรพระสันตะปาปา เริ่มงานจากการเป็นนักร้องเสียงประสานในโบสถ์ และได้เริ่มฝึกหัดออร์แกนและเรียบเรียงดนตรีสวด ผลงานประพันธ์ของปาเลสตรินาเป็นที่ประทับใจสมเด็จพระสันตะปาปาจูเลียสที่ 3 ที่ทรงเคยเป็นบิชอปแห่งปาเลสตรินา จึงทรงแต่งตั้งให้เขาเป็นผู้อำนวยการดนตรี เขาได้ผลิตผลงานเพลงด้านศาสนาออกมาเป็นจำนวนหลายร้อยชิ้น
ปาเลสตรินาเสียชีวิตในวันที่ 2 กุมภาพันธ์ ค.ศ.1594 ด้วยอาการเยื่อหุ้มปอดอักเสบ ที่กรุงโรม
เวโรวอลเลย์มีลาโน

เวโร วอลเลย์ มีลาโน (อิตาลี: Vero Volley Milano) เป็นสโมสรวอลเลย์บอลหญิง ตั้งอยู่ในเมืองมอนซา ประเทศอิตาลี ก่อตั้งขึ้นในปี ค.ศ. 1981 มีทั้งทีมหญิงและทีมชาย
ชื่อทีม

โปร วิกตอเรีย ปัลลาโวโล (1981–2008)
เซาเจลลา ทีม มอนซา (2008–2021)
เวโร วอลเลย์ มอนซา (2021–2022)
เวโร วอลเลย์ มีลาโน (2022–2023)
อลิอันซ์ เวโร วอลเลย์ มีลาโน (2023–ปัจจุบัน)
ประวัติ

เวโรวอลเลย์ ก่อตั้งขึ้นในปี ค.ศ. 1981 ตามความคิดริเริ่มของนักศึกษาที่ทำงานในโบสถ์ซานบีอาโจ ในเมืองมอนซา กิจกรรมของบริษัทเน้นไปที่กิจกรรมเยาวชนเป็นหลัก และทีมได้เข้าแข่งขันในระดับภูมิภาค
หลังจากปัญหาเศรษฐกิจหลายครั้ง บริษัทเริ่มยกระดับขึ้นในปี ค.ศ. 2002 ในอีกไม่กี่ปีข้างหน้าทีมได้ไปแข่งขันในลีกซีเรียบี 2 เริ่มต้นในฤดูกาล 2006–07 และในฤดูกาล 2008–09 หลังจากที่ได้อันดับที่สองในฤดูกาลปกติ เวโรวอลเลย์ ชนะการแข่งขันในรอบเพลย์ออฟและได้เลื่อนชั้นได้ขึ้นสู่ลีกซีเรียบี 1
ในดิวิชั่น 3 ของลีก ทีมยังคงอยู่ใน 4 ฤดูกาลติดต่อกัน แม้จะใกล้เลื่อนชั้นในฤดูกาล 2011–12 ทีมได้แพ้ในรอบก่อนรองชนะเลิศของการเลื่อนชั้น ต่อมาในฤดูกาล 2012–13 ทีมได้เลื่อนชั้นขึ้นสู่ลีกซีเรียอา 2 ในการชนะการแข่งขันรอบตัดเชือก
ในฤดูกาล 2013–14 เวโรวอลเลย์ ได้แชมป์ครั้งแรกในลีกซีเรียอา 2 และได้เลื่อนชั้นขึ้นในลีกเซเรียอา 1 ในฤดูกาล 2016–17 ทำให้ทีมได้เข้าถึงการแข่งขันระดับยุโรป และสามารถคว้าแชมป์ ซีอีซีคัพ ได้
ผู้เล่นชุดปัจจุบัน

รายชื่อผู้เล่นฤดูกาล 2023–2024
| No>  | รายชื่อผู้เล่น | ตำแหน่ง | ส่วนสูง (ม> ) |
| --- | --- | --- | --- |
| 1 |  เฮเลนา กาซอต | ตัวตบหัวเสา | 1.83 |
| 3 |  อัดดวลจก มาลวล | ตัวตบตรงข้าม | 1.88 |
| 5 |  ลอรา เฮย์แมน | ตัวบล็อกกลาง | 1.88 |
| 7 |  ราฟาเอลา โฟลี | ตัวบล็อกกลาง | 1.85 |
| 8  |  อาเลสเซีย ออร์โร | ตัวเซ็ต | 1.80 |
| 10 |  เบียทริซ ปาร์รอกกีอาเล | ตัวรับอิสระ | 1.67 |
| 11 |  วิตตอเรีย ปรันดี | ตัวเซ็ต | 1.81 |
| 12 |  เตโอโดรา ปูซิช | ตัวรับอิสระ | 1.70 |
| 14 |  ดานา เรตต์เก | ตัวบล็อกกลาง | 2.03 |
| 15 |  คารา บาเจมา | ตัวตบหัวเสา | 1.88 |
| 16 |  เวโรนีกา อาเรียนนา ปีชอกกี | ตัวรับอิสระ | 1.59 |
| 17 |  มีเรียม ซิลลา | ตัวตบหัวเสา | 1.84 |
| 18 |  ปาโอลา เอโกนู | ตัวตบตรงข้าม | 1.95 |
| 19 |  นีกา ดัลเดอโรป | ตัวตบหัวเสา | 1.89 |
| 28 |  ซอนยา แคนดี | ตัวบล็อกกลาง | 1.87 |
| 55 |  เบรนดา กัสติลโญ | ตัวรับอิสระ | 1.65 |
เกียรติประวัติ

วอลเลย์บอลหญิงชิงแชมป์สโมสรโลก
ซีอีวีวิมินส์แชมเปียนส์ลีก
แชลเลนจ์คัพ
ชนะเลิศ (1): 2018–19
ซีอีวีคัพ
ชนะเลิศ (1): 2020–21
เซเรียอา 1
รองชนะเลิศ (2): 2021–22, 2022–23
โกปปาอีตาเลีย
รองชนะเลิศ (2): 2022–23, 2023–24
ซูแปร์โกปปาอีตาเลียนา
รองชนะเลิศ (1): 2023
ผู้เล่นที่มีชื่อเสียงในอดีต

ลีเซ แวน เฮกเก
เฮเลนา ฮาเวลโควา
ฮันนา ออร์ทมัน
เซเรนา ออร์โตลานี
เฟเดรีกา สกัวร์ชีนี
อันนา ดาเนซี
อาเลสเซีย เจนนารี
เลตีเซีย กาเมรา
เบียทริซ ปาร์รอกกีอาเล
ฟลอร์เจ ไมจ์เนอร์ส
อันเนอ เบยส์
เบเรนีกา ทอมเซีย
กาตาร์ซีนา สโกรูปา
มักดาเลนา สตีเซียก
บรันคีตชา มีฮายโลวิช
กาตารีนา ลาโซวิช
โจวานา สเตวาโนวิช
ไมกา แฮนค็อก
เทอโทรี ดิกสัน
เรเชล แอดัมส์
แคธรีน พลัมเมอร์
จอร์แดน ลาร์สัน
จอร์แดน ธอมป์สัน
แหล่งข้อมูลอื่น

Official website (อิตาลี)
↑  "Vero Volley Milano 2023-2024". legavolleyfemminile.it (ภาษาอิตาลี). สืบค้นเมื่อ 22 March 2024.
แม่พระมหาการุณย์ (ปีเอโร เดลลา ฟรันเชสกา)

| แม่พระมหาการุณย์ |
| --- | --- |

ศิลปิน: ปีเอโร เดลลา ฟรันเชสกา
ปี: ค.ศ. 1460–1462
ประเภท: สีน้ำมันและเท็มเพอราบนแผง
มิติ: 273 cm × 330 cm (107 นิ้ว × 130 นิ้ว)
สถานที่: ปินาโกเตกา โกมูนาเล, ซานเซปอลโกร
แม่พระมหาการุณย์ (อิตาลี: Madonna della Misericordia ) เป็นงานเขียนชิ้นแรก ๆ ของปีเอโร เดลลา ฟรันเชสกา จิตรกรสมัยฟื้นฟูศิลปวิทยาชาวอิตาลี ที่ปัจจุบันตั้งอยู่ที่พิพิธภัณฑ์ปินาโกเตกา โกมูนาเล ที่เมืองซานเซปอลโกร ประเทศอิตาลี แผงกลางเป็นลักษณะภาพ “แม่พระมหาการุณย์” ที่นิยมเขียนกันในอิตาลี
ในปี ค.ศ. 1445 Compagnia della Misericordia ซึ่งเป็นคณะภราดาฆราวาสของซานเซปอลโกรว่าจ้างปีเอโรเขียนบานพับภาพ ลักษณะที่นิยมสำหรับการเขียนบานพับภาพในสมัยนั้นมักจะเป็นการใช้สีสันที่จัด (precious colours) และฉากหลังเป็นทอง  เขาไม่พอใจที่สัญญาจำกัดเวลาการเขียนให้เสร็จเพราะมีงานอื่นที่กำลังยุ่งอยู่  เขาจึงไม่ได้เขียนให้เสร็จจนอีกสิบเจ็ดปีต่อมาในปี ค.ศ. 1462
แผงที่เก่าที่สุดสองแผงทางด้านซ้ายของแผงหลักเป็นภาพนักบุญเซบาสเตียนและนักบุญยอห์นผู้ให้บัพติศมา แผงนักบุญเซบาสเตียนมีลักษณะที่เกี่ยวข้องกับภาพเปลือยที่เขียนโดยมาซัชโช ปีเอโรมาเขียนจั่ว (tympanum) รอบแผงภายหลัง รวมทั้งภาพการตรึงพระเยซูที่กางเขนเหนือแผงกลาง และนักบุญเบเนดิกต์แห่งเนอร์เซีย ทูตสวรรค์ แม่พระรับสาร และนักบุญฟรังซิสแห่งอัสซีซีรอบด้านข้าง  มาในปี ค.ศ. 1450 ปีเอโรก็เขียนภาพนักบุญอันดรูว์และนักบุญแบร์นาร์ดีโนแห่งซีเอนา เสร็จ  บนฐานฉากแท่นบูชาประกอบด้วยฉากห้าฉากจากชีวิตของพระเยซูที่ส่วนใหญ่วาดโดยผู้ช่วย  ส่วนสุดท้ายที่เขียนคือแผงกลางซึ่งเป็นภาพ “แม่พระมหาการุณย์” ซึ่งเป็นภาพพระแม่มารีแสดงพระกรุณาโดยการกางฉลองพระองค์คลุมผู้อยู่ภายใต้การพิทักษ์ของพระองค์
ปีเอโรมีปัญหาในการวาดภาพบนฉากหลังที่เป็นสีทองล้วน ๆ เขาจึงขอให้ผู้ว่าจ้างอนุญาตให้วางรูปสมาชิกของคณะภราดาที่คุกเข่าภายในช่องของเสื้อคลุมที่กางออกของพระแม่มารีย์  ช่องว่างนี้จึงคล้ายมุขรอบด้านสำหรับทำพิธีของโบสถ์ แต่องค์พระแม่มารีย์ก็ยังมีขนาดใหญ่กว่าและไม่ได้สัดส่วนกับผู้ที่อยู่ภายใต้เสื้อคลุม ซึ่งเป็นลักษณะการวาดภาพของสมัยกลางที่ให้ความสำคัญต่อบุคคลสำคัญในภาพโดยวาดใหญ่กว่าคนอื่น ๆ ในภาพ แต่ลักษณะการวาดรูปคนของปีเอโรมีอิทธิพลมาจากมาซัชโช และมีความลึกที่มีอิทธิพลมาจากฟีลิปโป บรูเนลเลสกี เป็นลักษณะของศิลปะสมัยฟื้นฟูศิลปวิทยา
อัลดัส ฮักซลีย์บรรยายภาพ “แม่พระมหาการุณย์” ของปีเอโรว่าเป็นภาพเขียนที่สวยที่สุดในโลก ซึ่งเป็นคำกล่าวที่เชื่อกันว่าทำให้ทหารอังกฤษที่จำได้เลี่ยงการทิ้งระเบิดที่เมืองซานเซปอลโกรระหว่างสงครามโลกครั้งที่  2
ดูเพิ่ม

ปีเอโร เดลลา ฟรันเชสกา
บานพับภาพ
แม่พระแห่งโลเรโต (ราฟาเอล)

| แม่พระแห่งโลเรโต |
| --- | --- |

ศิลปิน: ราฟาเอล
ปี: ค.ศ. 1509 - ค.ศ. 1510
ประเภท: จิตรกรรมสีน้ำมันบนไม้
สถานที่: พิพิธภัณฑ์คองเด, ชองทิลลี
แม่พระแห่งโลเรโต (อังกฤษ: Madonna of Loreto; อิตาลี: Madonna del Velo) เป็นภาพเขียนสีน้ำมันที่เขียนโดยราฟาเอล จิตรกรชาวอิตาลีสมัยเรอเนซองส์คนสำคัญ ปัจจุบันภาพนี้ตั้งแสดงอยู่ที่พิพิธภัณฑ์คองเด, ชองทิลลีในประเทศฝรั่งเศส
ภาพ “แม่พระแห่งโลเรโต” ที่เขียนโดยราฟาเอลระหว่างปี ค.ศ. 1509 ถึงปี ค.ศ. 1510 เป็นภาพที่สมเด็จพระสันตะปาปาจูเลียสที่ 2 ประทานแก่ซันตามาเรียเดลโปโปโลในกรุงโรม ภาพ “แม่พระแห่งโลเรโต” เป็นภาพที่ระบุกันว่าเขียนโดยโจวัน ฟรันเชสโก เปนนีมาจนกระทั่งปี ค.ศ. 1979 เมื่อเปลี่ยนไประบุอย่างแน่นอนว่าเป็นงานเขียนของราฟาเอล งานชิ้นนี้เป็นงานที่ได้รับการก็อปปีมาที่สุดชิ้นหนึ่งของราฟาเอล ที่มีจำนวนทั้งหมดด้วยกันราว 120 ภาพ ชื่อขอภาพมาจากภาพเขียนที่สูญหายไปแล้วที่เป็นงานก็อปปีของงานเขียนที่บาซิลิกาซานตาคาซาดิลอเรโตในกรุงโรม ภาพนี้เชื่อกันเป็นเวลานานว่าเป็นภาพต้นฉบับที่เขียนโดยราฟาเอล เนื้อหาของภาพเป็นภาพของพระนางมารีย์พรหมจารีทรงโบกผ้าบางเล่นกับพระกุมารเยซู โดยมีนักบุญโยเซฟยืนชื่นชมอยู่ข้าง ๆ
โซซีเอตาสปอร์ตีวากัลโชบารี

โซซีเอตาสปอร์ตีวากัลโชบารี (อังกฤษ: S.S.C. Bari, อิตาลี: Società Sportiva Calcio Bari) เป็นสโมสรฟุตบอลในประเทศอิตาลีที่ก่อตั้งใน ค.ศ. 1908 สโมสรตั้งอยู่ในเมืองบารี
โซโลทวร์น

โซโลทวร์น
โซโลทวร์น (เยอรมัน: Solothurn; ฝรั่งเศส: Soleure; อิตาลี: Soletta; รูมันช์: Soloturn) เป็นเมืองหลวงของรัฐโซโลทวร์น ประเทศสวิตเซอร์แลนด์ เมืองประกอบด้วยเทศบาลเดียว คือเขตที่ชื่อเดียวกัน จากข้อมูลในเดือนธันวาคม ค.ศ. 2012 เมืองมีประชากร 16,460 คน เมืองมีพื้นที่ 6.28 ตร.กม.
โกปปาติตาโน

| --- | --- |
ก่อตั้ง: 1937; 87 ปีที่แล้ว (1937)
ภูมิภาค:  ซานมารีโน
จำนวนทีม: 15
ผ่านเข้าไปเล่นใน: ยูฟ่ายูโรปาลีก
ทีมชนะเลิศปัจจุบัน: เตรฟอริ (2018–19)
ทีมที่ประสบความสำเร็จที่สุด: เอซี ลิแบร์ตัส (11 สมัย)
โกปปาติตาโน (อิตาลี: Coppa Titano) เป็นการแข่งขันฟุตบอลถ้วยประจำประเทศซานมารีโน โดยมีการจัดมอบรางวัลแก่ทีมชนะเลิศครั้งแรกใน ค.ศ. 1937 ตารางด้านล่างนี้คือตารางแสดงทีมชนะเลิศจำแนกตามสโมสร
| 0 | 1 | 2 |
| --- | --- | --- |
| ลิแบร์ตัส | 11 | 1937, 1950, 1954, 1958, 1959, 1961, 1987, 1989, 1991, 2006, 2014 |
| โดมักนาโน | 8 | 1972, 1988, 1990, 1992, 1996, 2001, 2002, 2003 |
| สโมสร | ทีมชนะเลิศ | ปี |
| เตรฟอริ | 7 | 1966, 1971, 1974, 1975, 1985, 2010, 2019 |
| เตรเพนเน | 6 | 1967, 1970, 1982, 1983, 2000, 2017 |
| ยูเวเนส | 5 | 1965, 1968, 1976, 1978, 1984 |
| ลาฟอริตา | 5 | 1986, 2012, 2013, 2016, 2018 |
| โคสโมส | 4 | 1980, 1981, 1995, 1999 |
| แฟตาโน | 3 | 1993, 1994, 1998 |
| มูราตา | 3 | 1997, 2007, 2008 |
| โดกานา | 2 | 1977, 1979 |
| ยูเวเนส/โดกานา | 2 | 2009, 2011 |
| เพนนาโรสซา | 2 | 2004, 2005 |
| โฟลโกเร/ฟัลกาโน | 1 | 2015 |